
ΝΟΜΟΣ ΥΠ' ΑΡΙΘ. 1857 

Προσαύξηση συντάξιμης υπηρεσίας δικαστικών υπαλλήλων και 
άλλες διατάξεις. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Στο άρθρο 93 του Κώδικα Πολιτικών και Στρατιωτικών Συ¬ 
ντάξεων (π.δ. 1041/1979 ΦΕΚ 292) προστίθεται η εξής παράγρα¬ 
φος β: 

«8. Στην πραγματική συντάξιμη υπηρεσία των υπαλλήλων που 
απολύθηκαν από την υπηρεσία λόγω κατάργησης θέσης σύμφω¬ 
να με το άρθρο 9 του ν. 1816/1988 (ΦΕΚ. Α' 251) προστίθενται πέ¬ 
ντε (5) έτη, τα οποία θεωρούνται, επίσης, ως πραγματική συντάξι¬ 
μη υπηρεσία. 

Ο χρόνος που προστίθεται, σύμφωνα με το προηγούμενο εδά¬ 
φιο, μειώνεται ανάλογα αν το χρονικό διάστημα από την απόλυ¬ 
ση του υπαλλήλου έως τη συμπλήρωση του 85ου έτους της ηλικίας 
του ή τριακονταπενταετούς πραγματικής συντάξιμης υπηρεσίας 
είναι μικρότερο της πενταετίας. 

Σε περίπτωση επαναδιορισμού του υπαλλήλου στο Δημόσιο, σε 
οργανισμό τοπικής αυτοδιοίκησης ή σε άλλο νομικό πρόσωπο δη¬ 
μόσιου δικαίου, η πενταετία που προβλέπεται στο πρώτο εδάφιο 
μειώνεται κατά το χρονικό διάστημα, κατά το οποίο η νέα υπηρε¬ 
σία του παρέχει κατ'αρχήν δικαίωμα σύνταξης ή λαμβάνεται με 
οποιοδήποτε τρόπο υπόψη για τον κανονισμό ή την αύξηση της 
σύνταξης». 

2. Για την εφαρμογή των διατάξεων της προηγούμενης παρα¬ 
γράφου πρέπει να υποβληθεί σχετική αίτηση στην αρμόδια Διεύ¬ 
θυνση Συντάξεων του Γ ενικού Λογιστηρίου του Κράτους από τον 
ενδιαφερόμενο υπάλληλο και, σε περίπτωση θανάτου, από τα μέ¬ 
λη της οικογένειάς του που έχουν δικαίωμα στη σύνταξη. 

Τα οικονομικά αποτελέσματα αρχίζουν σε κάθε περίπτωση από 
Την ημερομηνία που ορίζουν οι οικείες διατάξεις σχετικά με την 
έναρξη καταβολής της σύνταξης. 

Άρθρο 2 

Ο χρόνος, κατά τον οποίο θα αυξηθεί η πραγματική συντάξιμη 
ϋπηρεσία των υπαλλήλων που αναφέρονται στο προηγούμενο άρ¬ 


θρο, μπορεί να χρησιμοποιηθεί από τους ενδιαφερομένους και στα 
ταμεία επικουρικής τους ασφάλισης και πρόνοιας, εφ' όσον κα¬ 
ταβάλουν στα ταμεία αυτά τα ποσά των εισφορών που αναλογούν 
στον αναγνωριζόμενο χρόνο. Τα ποσά αυτά προκειμένου για τα¬ 
μεία επικουρικής ασφάλισης καταβάλλονται σε ισόποσες άτοκες 
μηνιαίες δόσεις, ίσες με τον αριθμό των μηνών του χρόνου που 
αναγνωρίζεται. Ο ενδιαφερόμενος πάντως μπορεί, αν επιθυμεί, 
να καταβάλει αμέσως ολόκληρο το ποσό. 

Προκειμένου για ταμεία τα οποία χορηγούς εφάπαξ χρηματι¬ 
κές παροχές οι σχετικές εισφορές παρακρατούνται από το ποσό 
της χρηματικής παροχής που θα τους χορηγηθεί. 


Άρθρο 3 

Το άρθρο 31 του ν.1813/1988 αντικαθίσταται από τότε που (σχυσε 
ως εξής: 

•1.0 χρόνος συμμετοχής στην Εθνική Αντίσταση της περιόδου 
1941-44 των αναγνωρισμένων κατά τα σχετικά νομοθετήματα α¬ 
γωνιστών, που εξελέγησαν βουλευτές, λογίζεται ως χρόνος βου¬ 
λευτικής θητείας και χρόνος ασφάλισης στο τέως Ταμείο 
Ασφάλισης Βουλευτών και συνυπολογίζεται τόσο για τη θεμελίω- 
ση του συνταξιοδοτικού δικαιώματος, όσο και για τον καθορισμό 
του ποσού της σύνταξης, των προσώπων που αναφέρονται στις 
διατάξεις του άρθρου 1 και στα εδάφια 1 και 2 της παρ. 1 του άρ¬ 
θρου 2 του ν.δ.99/74 και στο Ζ' Ψήφισμα του 1975, από τη συμ¬ 
πλήρωση του 12ου έτους της ηλικίας ως αγωνιστών κατά την 
περίοδο της Εθνικής Αντίστασης. 

2. Το τρίτο εδάφιο της παρ.3 του άρθρου 8 του Ψηφίσματος 
Ζ71975 (ΦΕΚ 23) αντικαθίσταται, από τότε που (σχυσε, ως εξής: 

«Επίσης συνυπολογίζεται, τόσο για τη θεμελίωση όσο και για 
τον καθορισμό του ποσού σύνταξης και ο χρόνος φυλάκισης είτε 
αυτή εκτίθηκε είτε μετατράπηκε σε χρηματική ποινή και εξαγο¬ 
ράστηκε, καθώς και ο χρόνος εκτόπισης ή κράτησης κατά την πε¬ 
ρίοδο της κατάλυσης των πολιτικών ελευθεριών από το 
δικτατορικό καθεστώς της 21 ης Απριλίου 1967». 

3. Δικαιώματα σύνταξης που γεννώνται από τις διατάξεις των 
προηγούμενων παραγράφων ασκούνται ύστερα από αίτηση των 
ενδιαφερομένων, τα δε οικονομικά τους αποτελέσματα αρχίζουν 
από την πρώτη του μήνα κατά τον οποίο εκδίδεται η σχετική πρά¬ 
ξη ή απόφαση». 

Άρθρο 4 

Η ισχύς του νόμου αυτού, όπου δεν ορίζεται.διαφορετικά, αρ¬ 
χίζει από 15 Νοεμβρίου 198$. 

Παραγγέλλομε τη δημοσίευση του παρόντος στηνΕφημερΙδα 
της Κυβερνήσεως και την εκτέλεσήτου ως νόμου του Κράτους. 


Αθήνα, 31 ΜάΓου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ.ΤΣΟΒΟΛΑΣ ΑΠ. ΚΑΚΛΑΜΑΝΗΣ 

ΔΙΚΑΙΟΣΥΝΗΣ 

Γ. ΖΚΟΥΛΑΡΙΚΗΖ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 1 Ιουνίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΣΚΟΥΛΑΡ1ΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


